สวัสดีค่ะ คือตอนป.6เด็กทุกคนต้องได้ฉีดยากระตุ้นบาดทะยักใช่ไหมคะ คือตอนนั้นหนูไม่ได้ฉีดค่ะไม่สบาย+เป็นประจําเดือนหนูอยากทราบว่าหนูควรไปตามฉีดไหมคะ หนูรู้สึกกังวลค่ะ
สวัสดีค่ะ วัคซีนบาดทะยักนั้นเป็นวัคซีนที่ใช้เพื่อป้องกันการเกิดโรคบาดทะยัก ซึ่งเป็นโรคที่เกิดจากการติดเชื้อแบคทีเรียชนิดหนึ่งที่อาจมีอันตรายถึงชีวิต เมื่อเชื้อบาดทะยักเข้าสู่ร่างกายจะก่อให้เกิดอาการรุนแรงหลายอย่าง เช่น กล้ามเนื้อหดและชักเกร็งทั่วร่างกาย และรู้สึกเจ็บปวดทรมาน ขากรรไกรหดเกร็ง ทำให้อ้าปากไม่ได้ กล้ามเนื้อที่คอหดเกร็ง จนหายใจและกลืนอาหารลำบาก อาจทำให้เสียชีวิตได้การฉีดบาดทะยักกรณีไม่เคยฉีดมาก่อนเลยในชีวิต จะทำการฉีดทั้งหมด 3 เข็ม หากเคยฉีดมาแล้ว แต่จะกระตุ้นจะฉีดแค่เข็มเดียวทุก 10 ปี ในกรณีนี้ที่น่าจะเคยฉีดมาตอนเด็กครบ 3 เข็มแล้ว ควรจะมีการกระตุ้นทุก 10 ปี ให้นำสมุดวัคซีนเดิมไปที่รพ.ใกล้บ้านเพื่อรับการกระตุ้นวัคซีนบาดทะยักได้ตลอดเมื่อสะดวก อาจจะรอให้ประจำเดือนหมดและหากมีความเจ็บป่วยใดๆควรแจ้งให้แพทย์ทราบเพื่อพิจารณาอีกครั้งว่าสามารถรับวัคซีนได้หรือไม่ค่ะ